钦定古今图书集成/明伦汇编/氏族典/第347卷 > 周洪谟
## 钦定古今图书集成/明伦汇编/氏族典/第347卷 > 周洪谟

按《明外史周洪谟传》：“洪谟，字尧弼，长宁人。正统十年
进士及第，授编修。博闻强记，善文词，熟国朝典故，喜
谈经济。景泰元年，疏陈时务十二事，再迁侍读。成化
改元，出为南京祭酒，改北监，迁礼部右侍郎。久之，转
左，进尚书，加太子少保。弘治元年，天寿山震雷风雹，
楼殿瓦兽多毁，洪谟力劝修省，帝深纳之。洪谟矜庄”
寡合，然与万安同乡。安居政府时颇与之善。至是言
官先后论奏，致仕归。又三年卒。谥《文安》。